
                                                                                              įsakymu Nr.AT-77
SOCIALINĖS PARAMOS  SKYRIAUS  SOCIALINIŲ PASLAUGŲ KOORDINATORIAUS  PAREIGYBĖS APRAŠYMAS

      I. BENDRIEJI REIKALAVIMAI

1. Socialinių paslaugų koordinatoriaus pareigybė - darbuotojo, dirbančio pagal darbo sutartį.


2. Ši  pareigybė reikalinga atlikti valstybės socialinių paslaugų politikos bei valstybės                socialinių programų, priemonių ir projektų įgyvendinimą rajone. Specialistas koordinuoja ir įgyvendina skyriui priskirtas funkcijas socialinių paslaugų srityje.                                                                                                      

              3. Šias  pareigas einantis specialistas koordinuoja neįgaliųjų reabilitacijos projektų veiklą, organizuoja savivaldybės programų, strateginių, veiklos  planų, valstybės rengiamų programų įgyvendinimą.

II . KVALIFIKACINIAI  REIKALAVIMAI 

4. Turėti  aukštąjį universitetinį arba jam prilygintą išsilavinimą;
            

   
5. Būti susipažinusiam su Lietuvos Respublikos Konstitucija, socialinių programų vykdymą,  teisės aktų rengimą reguliuojančiais teisės aktais, gebėti juos taikyti praktikoje;               


6. Gebėti rengti savivaldybės tarybos sprendimų, administracijos direktoriaus įsakymų, mero potvarkių  projektus, vidaus organizacinius dokumentus, kitus teisės aktus bei rengti analitinę medžiagą;










      

7. Mokėti analizuoti ir apibendrinti informaciją, gebėti sklandžiai dėstyti mintis raštu ir žodžiu;

            8. Mokėti dirbti kompiuterinėmis programomis   MS Word , MS Excel, MS Outlook, apskaitos sistema „Parama“, Internet Explorer.
 III.  PAGRINDINĖS ŠIAS PAREIGAS EINANČIO  DARBUOTOJO  FUNKCIJOS

9. Šias pareigas einantis specialistas  vykdo šias funkcijas:




9.1. Bendradarbiauja su neįgaliųjų bei kitomis nevyriausybinėmis organizacijomis, vykdančiomis socialines programas ir kitą socialinę veiklą, nustato paslaugų ir veiklų prioritetus, skatina neįgaliųjų socialinės integracijos srityje veikiančias organizacijas teikti neįgaliesiems reikalingas paslaugas;     








           
9.2. Organizuoja ir įgyvendina  socialinės reabilitacijos paslaugų neįgaliesiems teikimo bendruomenėje projektams finansuoti valstybės  ir savivaldybės biudžeto lėšomis programą:            
9.2.1. skelbia konkursus socialinės reabilitacijos paslaugų neįgaliesiems teikimo projektams finansuoti valstybės  ir savivaldybės biudžeto lėšomis;




            
9.2.2. tikrina  socialinės reabilitacijos paslaugų neįgaliesiems teikimo projektų paraiškas;             
9.2.3. ruošia savivaldybės administracijos direktoriaus įsakymų projektus dėl ekspertų ir vertinimo komisijų sudarymo. Rengia sutarčių projektus;




            
9.2.4. organizuoja  socialinės reabilitacijos paslaugų neįgaliesiems teikimo paraiškų vertinimą ir projektų atranką;










9.2.5. rengia administracijos direktoriaus įsakymo projektą dėl lėšų  paskirstymo pareiškėjams;










            
9.2.6. teikia Neįgaliųjų reikalų departamentui paraišką dėl valstybės lėšų socialinės reabilitacijos paslaugų neįgaliesiems projektams skyrimo;






9.2.7. Socialinės apsaugos ir darbo ministerijai patvirtinus finansinę sąmatą, paruošia sutarčių projektus tarp savivaldybės administracijos ir Neįgaliųjų reikalų departamento;
            
9.2.8. kontroliuoja socialinės reabilitacijos paslaugų neįgaliesiems atrinktų projektų finansavimą ir įvertina lėšų panaudojimo tikslingumą; 





            
9.2.9. teikia Neįgaliųjų reikalų departamentui ataskaitas apie  valstybės lėšų panaudojimą įgyvendinant socialinės reabilitacijos neįgaliesiems projektus;




     
9.3. Koordinuoja savivaldybės Neįgaliųjų reikalų koordinacinės tarybos veiklą;


9.4. Organizuoja   rajono Socialinių paslaugų plano parengimą metams; 



9.5. Kaupia, sistemina, apibendrina ir analizuoja duomenis apie socialinių programų ir jų priemonių įgyvendinimą pagal kuruojamą sritį;





                 
9.6. Socialinės paramos skyriaus kompetencijos ribose  kontroliuoja socialinių paslaugų teikėjų, įstaigų, teikiančių socialines paslaugas, darbą bei priimtų sprendimų įgyvendinimą.               
9.7.  Vertina valstybės ir savivaldybės  biudžeto lėšų panaudojimo tikslingumą, užtikrindamas socialinių programų ir jų priemonių atitikimą nustatytiems tikslams ir iškeltiems uždaviniams;










               
9.8. Nagrinėja fizinių ir juridinių asmenų skundus ir pasiūlymus dėl socialinių programų ir jų priemonių įgyvendinimo pagal kuruojamą sritį, siekiant socialinių programų ir jų priemonių vykdytojams bei kitiems juridiniams ir fiziniams asmenims suteikti reikalingą informaciją;               
9.9. Teikia rekomendacijas dėl socialinių programų ir jų priemonių pagal kuruojamą sritį vykdymo savivaldybėje veikiančioms socialinių paslaugų įstaigoms ir organizacijoms,  užtikrindamas socialinių programų ir jų priemonių įgyvendinimo efektyvumą;

              
9.10. Organizuoja, rengia ir atsako už savivaldybės  Neįgaliųjų  reabilitacijos ir integracijos programos įgyvendinimą;








              
9.11. Teikia Socialinės apsaugos ir darbo ministerijai, kitoms valstybinėms institucijoms statistinę informaciją ir ataskaitas įstatymų nustatyta tvarka;




              
9.12. Rengia priskirtų ir vykdomų funkcijų ribose savivaldybės tarybos sprendimų, mero potvarkių, administracijos direktoriaus įsakymų projektus;




              
9.13. Atstovauja skyriui renginių, pasitarimų ir konferencijų metu;




9.14. Vykdo kitus Socialinės paramos skyriaus vedėjos su skyriaus funkcijomis susijusius nenuolatinio pobūdžio pavedimus, tam, kad būtų įgyvendinti įstaigos strateginiai planai.

IV. ATSAKOMYBĖ IR ATSKAITOMYBĖ

10. Šias pareigas einantis specialistas tiesiogiai pavaldus skyriaus vedėjui.

            11. Atsako už:

            11.1.  rajono savivaldybės administracijos darbo tvarkos taisyklių, darbuotojų saugos ir sveikatos reikalavimų nesilaikymą;

            11.2. Lietuvos Respublikos Konstitucijos, įstatymų ir kitų teisės aktų nesilaikymą, savivaldybės tarybos sprendimų, mero potvarkių, savivaldybės administracijos direktoriaus įsakymų, šiame pareigybės aprašyme nustatytų pareigų netinkamą atlikimą.

                                                             _____________________________

Susipažinau ir sutinku:

Socialinės paramos skyriaus 

socialinių paslaugų koordinatorius

